
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

21 ΙΑΝΟΥΑΡΙΟΥ 1987 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

16 


ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας έκτασης 18 στρεμμάτων, στη θέση Πα- 
ληοχωράκι, περιφέρειας Κοινότητας Σκουτεσιάδας - Τριχωνί¬ 
δας του Νομού Αιτωλίας και Ακαρνανίας. 1 

Κήρυξη ως αναδασωτέας έκτασης 59 στρεμμάτων, στη θέση Δο- 
σούλα, περιφέρειας Κοινότητας Κάτω Χρυσοβίτσας — Τριχωνί¬ 
δας του Νομού Αιτωλίας και Ακαρνανίας. 2 

Κήρυξη ως αναδασωτέας έκτασης 137 στρεμμάτων, στη θέση 
Ασφύλακτος, περιφέρειας Κοινότητας Πλαγιάς — Ξηρομέρου 

του Νομού Αιτωλίας και Ακαρνανίας. 3 

Κήρυξη ως αναδασωτέας έκτασης 2500 στρεμμάτων, στις θέσεις 
Σκράπια, Σκοτεινή — Ξηρομέρου, περιφέρειας Δήμου Βόνιτσας 

- Ξηρομέρου του Νομού Αιτωλίας και Ακαρνανίας. 4 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση «ΠΛΑΚΟ» ή «ΦΟΥΡΝΟΡΝΑΚΟ» ΠΑΛΑΙΟΚΑ- 
ΣΤΡΟΤ ΣΗΤΕΙΑΣ, Ν. Λασιθίου. 5 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Εγκριση τροποποιήσεων εγκεκριμένου σχεδίου πόλεως με από¬ 
φαση του δημοτικού συμβουλίου του Δήμου Αθηναίων. 6 

Έγκριση τροποποιήσεων εγκεκριμένου σχεδίου πόλεως με απόφαση 
του δημοτικού συμβουλίου του δήμου Ηρακλείου (Κρήτης). ... 7 
Μεταβίβαση αρμοδιοτήτων τροποποιήσεων εγκεκριμένου σχεδίου πό¬ 
λεως και πολεοδομικών εφαρμογών στο δήμο Βέροιας (Ν. Ημα¬ 
θίας). . 8 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αριθ. 3779 (1) 

Κήρυξη ως αναδασωτέας έκτασης 18 στρεμμάτων, στη θέση Παληο- 
χωράκι, περιφέρειας Κοινότητας Σκουτεσιάδας — Τριχωνίδας του 
Νομού Αιτωλίας και Ακαρνανίας. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
' Εχοντας υπόψη: 

1. Τις διατάξεις για διοικητική αποκέντρωση. 

2. Τα άρθρα 24 και 117, παράγρ. 3 του Συντάγματος της Χώρας. 


3. Τις διατάξεις του Νόμου 998/1979,· «περί προστασίας των 
δασών και των δασικών εκτάσεων της Χώρας», και ειδικώτερα: 

α) του άρθρου 38 παράγρ. 1 και 

β) του άρθρου 41 παράγρ. 1. 

4. Τις δ/γές του Υπουργείου Γεωργίας: α) 160417/1180/8.7.80, β) 
141823/24.2.1983. 

5. Την με αριθ. 5980/18.11.1986 αναφορά του Δασαρχείου για 
την κήρυξη ως «αναδασωτέας» της αναφερόμενης στο θέμα έκτασης, 
που καταστράφηκε ολοσχερώς συνεπεία πυρκαϊάς στις 12.8.1986 η 
οποία οφείλεται σε εμπρησμό και είναι δύο τεμάχια, αποφασίζουμε: 

Κηρύσσουμε αναδασωτέα, με σκοπό την προστασία για την επα- 
ναδημιουργία της δασικής βλάστησης που καταστράφηκε με φυ¬ 
σική ή τεχνητή αναδάσωση και τη διατήρηση του χαρακτήρα της 
δασικής έκτασης, ώστε ν’ αποκλεισθεί η διάθεση αυτής για άλλο 
σκοπό την παραπάνω δημόσια δασική έκταση των δέκα οκτώ 
στρεμμάτων που καλυπτόταν από αείφυλλα — πλατύφυλλα (πουρ¬ 
νάρια - φιλίκια κ.λ.π.) ανήκει στην κατηγορία των άρθρων 3, 
παράγρ. 2 και 4 παραγρ. Ιε' Ν. 998/1979, που βρίσκεται στις 
θέσεις Παλιοχωράκι περιφέρειας Κοινότητας Σκουτεσιάδας - Τρι¬ 
χωνίδας που προσδιορίζεται απο'τα στοιχεία τμήμα Α' Ε3, Ε5, 
Ε6, Ε7 και τμήμα Β' Ε1, Ε2 και έχει όρια: 

Τμήμα Α': 

Ανατολικά: Αγροτικό δρόμο και δημόσια δασική έκταση. 

Δυτικά: Δημόσια δασική έκταση και ρεματιά. 

Βόρεια: Δημόσια δασική έκταση. 

Νότια: Αγροί και αγροτικός δρόμος. 

Τμήμα Β': 

Ανατολικά: Δημόσια δασική έκταση. 

Δυτικά Αγροί και δημόσια δασική έκταση. 

Νότια: Δημόσια δασική έκταση. 

Βόρεια: Ρεματιά και δημόσια δασική έκταση, όπως φαίνεται στο συνημ¬ 
μένο διάγραμμα, που αποτελεί αναπόσπαστο μέρος της απόφασης αυτής. 

Η απόφαση αυτή να δημοσιευθεϊ στην Εφημερίδα της Κυβερνήσεως. 

Μεσολόγγι, 18 Δεκεμβρίου 1986 
Ο Νομάρχης 

ΒΑΓΓΕΛΗΣ ΓΙΑΝΝΑΚΟΥΛΙΑΣ 

Λριθ. 3747 (2) 

Κήρυξη ως αναδασωτέας έκτασης 59 στρεμμάτων, στη θέση Δο- 

σούλα, περιφέρειας Κοινότητας Κάτω Χρυσοβίτσας - Τριχωνίδας 

του Νομού Αιτωλίας και Ακαρνανίας. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
’ Εχοντας υπόψη: 

1. Τις διατάξεις περί διοικητικής αποκέντρωσης. 

2. Τα άρθρα 24 και 117 παρ. 3 του Συντ/τος της Χώρας. 

2. Τις περί διοικητικής αποκέντρωσης διατάξεις. 

3. Τις διατάξεις του Ν. 998/1979 «περί προστασίας των δασών 
και των δασικών εν γένει εκτάσεων της Χώρας» και συγκεκριμένα: α) 
του άρθρου 41 παρ. 1, β) του άρθρου 38 παρ. 1. 

4. Τις δ/γές του Υπουργείου Γεωργίας: α) 160417/1180/8.7.80, β) 
141823/24.2.83. 

5. Την με αριθ. 5912/14.11.1986 αναφορά του Δασαρχείου 
Αγρίνιου, για την κήρυξη ως αναδασωτέας της αναφερόμενης στο 
θέμα έκτασης, που καταστράφηκε ολοσχερώς συνεπεία πυρκαγιάς στις 
4.8.1986 η οποία οφείλεται σε εμπρησμό, αποφασίζουμε: 

Κηρύσσουμε αναδασωτέα, με σκοπό την προστασία για την επανα- 
δημιουργία της δασικής βλάστησης που καταστράφηκε με φυσική ή 
τεχνική αναδάσωση τη διατήρηση του χαρακτήρα της δασικής έκτα¬ 


σης, ώστε ν’ αποκλεισθεί η διάθεση αυτής για άλλο σκοπό την 
παραπάνω δημόσια δασική έκταση των πενήντα εννέα (59) στρεμμά¬ 
των που καλυπτόταν από πουρνάρια - φιλίκια και κουμαριές, ανήκει 
στην κατηγορία των άρθρων 3, παράγρ. 2 και 4 παράγρ. 1ε ’ Ν. 
998/1979, που βρίσκεται στις θέσεις Δοσούλα περιφέρειας Κοινότη¬ 
τας Κάτω Χρυσοβίτσας — Τριχωνίδας προσδιορίζεται απο'τα στοι¬ 
χεία Ε1, Ε2, Ε3, Ε4 και έχει όρια: 

Ανατολικά: Με δημόσια δασική έκταση. 

Δυτικά: Με χωράφια κατοίκων Κάτω Χρυσοβίτσας και δημόσια δασική 
έκταση. 

Νότια: Με δημόσια δασική έκταση. 

Βόρεια: Με χωράφια κατοίκων Κάτω Χρυσοβίτσας και δημόσια 
δασική έκταση, όπως φαίνεται στο συνημμένο διάγραμμα, που αποτε¬ 
λεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μεσολόγγι, 8 Δεκεμβρίου 1986 
Ο Νομάρχης 

ΒΑΓΓΕΛΗΣ ΓΙΑΝΝΑΚΟΥΛΙΑΣ 


ΣΧΕΔΙΑΓΡΑΜΜΑ 






Εκταση ηοο κηηκΐ στη 9ίση 
"υίνιο ΔοοοοΆα,, αερι^ερεια> τησ κοινσ- 
τητασ Κάτω Λρυσο&ιτσσσ. 

/Π0ΜΜΗΜ4 


Λρ 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ, 3667 (3) 

Κήρυξη ως αναδασωτέας έκτασης 137 στρεμμάτων, στη θέση 

Ασφύλακτος, περιφέρειας Κοινότητας Πλαγιάς — Ξηρομέρου του 

Νομού Αιτωλίας και Ακαρνανίας. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
’ Εχοντας υπόψη: 

1. Τις διατάξεις περί διοικητικής αποκέντρωσης. 

2. Τα άρθρα 24 και 117 παρ. 3 του Συντ/τος της Χώρας. 

3. Τις διατάξεις του Ν. 998/1979 «περί προστασίας των δασών 
και των δασικών εν γένει εκτάσεων της Χώρας» και συγκεκριμένα: α) 
του άρθρου 41 παρ. 1, β) του άρθρου 38 παρ. 1. 

4. Τις δ/γές του Υπουργείου Γεωργίας: α) 160417/1180/8.7.80, β) 
141823/24.2.83. 

5. Την με αριθ. 5101/11.11.1986 αναφορά του Δασαρχείου Αμ¬ 
φιλοχίας, για την κήρυξη ως αναδασωτέας τής αναφερόμενης στο 
θέμα έκτασης, που καταστράφηκε ολοσχερώς συνέπεια πυρκαγιάς στις 
23.9.1986, η οποία οφείλεται σε άγνωστα αίτια, αποφασίζουμε: 

Κηρύσσουμε αναδασωτέα, με σκοπό την προστασία για την επανα- 
δημιουργία της δασικής βλάστησης που καταστράφηκε με φυσική ή 
τεχνική αναδάσωση και τη διατήρηση του χαρακτήρα της δασικής 


έκτασης, ώστε ν’ αποκλεισθεί η διάθεση αυτής για άλλο σκοπό την 
παραπάνω δημόσια δασική έκταση των εκατόν τριάντα επτά (137) 
στρεμμάτων που καλυπτόταν από θάμνους κουμαριάς, ρείκης, ασπα¬ 
λάθου και πρίνου ανήκει στην κατηγορία των άρθρων 3, παράγρ. 2 
και 4 παράγρ. 1ε ' 28 Ν. 998/1979, που βρίσκεται στη θέση Ασφύ¬ 
λακτος, περιφέρειας Κοινότητας Πλαγιάς — Ξηρομέρου που προσδιο¬ 
ρίζεται απο'τα στοιχεία και έχει όρια: 

Ανατολικά: Με δημόσια δασική έκταση. 

Δυτικά: Με δημόσια δασική έκταση. 

Νότια: Με θάλασσα Ιονίου Πελάγους. 

Βόρεια: Με ρεματιά και πέραν αυτής δημόσια δασική έκταση, 
όπως φαίνεται στο συνημμένο διάγραμμα, που αποτελεί αναπό¬ 
σπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μεσολόγγι, 18 Δεκεμβρίου 1986 
Ο Νομάρχης 

ΒΑΓΓΕΛΗΣ ΓΙΑΝΝΑΚΟΥΛΙΑΣ 

Αριθ. 3668 (4) 

Κήρυξη ως αναδασωτέας έκτασης 2500 στρεμμάτων, στις θέσεις 

Σχράπια, Σκοτεινή — Ξηρομέρου, περιφέρειας Δήμου Βόνιτσας — 

Ξηρομέρου του Νομού Αιτωλίας και Ακαρνανίας. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
' Εχοντας υπόψη: 

1. Τις διατάξεις περί διοικητικής αποκέντρωσης. 

2. Τα άρθρα 24 και 117 παρ. 3 του Συντ/τος της Χώρας. 

3. Τις διατάξεις του Ν. 998/1979 «περί προστασίας των δασών 
και των δασικών εν γένει εκτάσεων της Χώρας» και συγκεκριμένα: α) 
του άρθρου 41 παρ. 1, β) του άρθρου 38 παρ. 1. 

4. Τις δ/γές του Υπουργείου Γεωργίας: α) 160417/1180/8.7.80, β) 
141823/24.2.83. 

5. Την με αριθ. 5103/11.11.1986 αναφορά του Δασαρχείου Αμφιλο¬ 
χίας, για την κήρυξη ως αναδασωτέας της αναφερόμενης στο θέμα έκτα¬ 
σης, που καταστράφηκε αλοσχερώς συνεπεία πυρκαγιάς στις 6 και 7.9. 
1986, η οποία οφείλεται σε εμπρησμό με άγνωστη αιτία, αποφασίζουμε: 

Κηρύσσουμε αναδασωτέα, με σκοπό την προστασία για την επανα- 
δημιουργία τής δασικής βλάστησης που καταστράφηκε με φυσική ή 
τεχνική αναδάσωση και τη διατήρηση του χαρακτήρα της δασικής 
έκτασης, ώστε ν’ αποκλεισθεί η διάθεση αυτής για άλλο σκοπό την 


παραπάνω δημόσια δασική έκταση των δύο χιλιάδων πεντακοσίων 
(2500) στρεμμάτων που καλυπτόταν από θάμνους πρίνου, ασπάλα¬ 
θου, σχίνου, κουμαριάς και ασφάκας ανήκει στην κατηγορία των άρ¬ 
θρων 3, παράγρ. 2 και 4 παράγρ. 1ε' και 2γ’ Ν. 998/1979, που 
βρίσκεται στις θέσεις Σκράπια, Σκοτεινή περιφέρειας Δήμου Βόνιτσας 
— Ξηρομέρου που προσδιορίζεται απο'τα στοιχεία Α, Β, Γ, Δ, Ε, Ζ, 
Η, θ, I, Κ, Λ, Μ, Ν, Ξ, Ο, Π, Ρ, Σ, Τ, Α και έχει όρια: 

Ανατολικά: Με εποικιστικές εκτάσεις και ρέμα. 

Δυτικά: Ομοιους. 

Νότια: Με δημόσιες δασικές εκάσεις και αγρούς. 

Βόρεια: Με δημόσιες δασικές και εποικιστικές εκτάσεις, όπως φαίνεται 
στο συνημμένο διάγραμμα, που αποτελεί αναπόσπαστο μέρος της απόφα¬ 
σης αυτής. 

Η απόφαση αυτή να δημοσιευθεί στην Εφημερίδα τής Κυβερνήσεως. 

Μεσολόγγι, 18 Δεκεμβρίου 1986 
Ο Νομάρχης 

ΒΑΓΓΕΛΗΣ ΓΙΑΝΝΑΚΟΥΛΙΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 8213 (5) 

Καθορισμός των ορίων του αιγιαλού χαι δημιουργία ζώνης παρα¬ 
λίας στη θέση «ΠΛΑΚΟ» ή «ΦΟΥΡΝΟΡΝΑΚΟ» ΠΑΛΑΙΟΚΑ¬ 
ΣΤΡΟΥ ΣΗΤΕΙΑΣ, Ν. Αασιθίου. 

Ο ΝΟΜΑΡΧΗΣ ΑΑΣΙΘΙΟΥ 
' Εχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 «περί 
αιγιαλού και παραλίας» όπως τροποποιήθηκαν με τις διατάξεις: α) του 
άρθρου 13 του Ν. 1078/1980 και β) του άρθρου 23 του Ν. 
1337/1983. 

2. Τις διατάξεις της παραγράφου 9 του άρθρου 1 του Κεφαλαίου 
Β' της 0.208/181/26.4.1982 (ΦΕΚ 214/26.4.1982 τεύχος Β') 
κοινής απόφασης των Υπουργών Προεδρίας Κυβερνήσεως και Οικο¬ 
νομικών «Αναμόρφωση Συλλογικών Οργάνων Γνωμοδοτικής και 
Αποφασιστικής αρμοδιότητας του Υπουργείου Οικονομικών». 

3. Την από 16.6.86 έκθεση της «Επιτροπής καθορισμού των 
ορίων του αιγιαλού και παραλίας και θέσεων αμμοληψίας», που 
καθόρισε τα όρια του αιγιαλού και της παραλίας στην περιοχή 
«Πλάκο ή «Φουρνορνακο» Παλαιοκάστρου και το από Ιούλιο 1982 
με κλίμακα 1:500 τοπογραφικό διάγραμμα του Πολιτικού μηχανι¬ 
κού Γεωργίου Σπυριδάκη, που θεωρήθηκε την 12.6.1986 από τη 
Διεύθυνση Τεχνικών Υπηρεσιών της Νομαρχίας Αασιθίου και συνο¬ 
δεύει την έκθεση της προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που δια¬ 
τυπώθηκε στο αριθ. Φ. 187.2/548/27.11.86 έγγραφό του. 

5. Τις διατάξεις του άρθρου 1 της παραγράφου 1 του Ν. 
3200/1955 (ΦΕΚ 97/Α/1955) «περί διοικητικής αποκεντρώ- 
σεως» σε συνδυασμό με τις διατάξεις του από 28.6.1955 Β. 
Δ/τος «περί εξαιρέσεως από της κατά το άρθρο 1 παράγραφος 1 
του Ν. 3200/1955 αρμοδιότητας των Νομαρχών, αντικειμένων 
τινών αρμοδιότητας του Υπουργού Οικονομικών», του Β. Δ. 
704/1970 και του άρθρου 2 παράγραφος 5 του ΓΙ.Δ. 71/25.2. 
1984 σχετικά με τη μεταβίβαση αρμοδιοτήτων του Υπουργού 
Οικονομικών στους Νομάρχες και στις περιφερειακές Αρχές δια- 
νομαρχιακού επιπέδου, αποφασίζουμε: 

1. Επικυρώνουμε την από 16.6.1986 έκθεση της Επιτροπής καθο¬ 
ρισμού των ορίων του αιγιαλού και παραλίας και θεσεων αμμοληψίας, 
καθώς και το από Ιούλιο 1982 τοπογραφικό διάγραμμα, που τη 
συνοδεύει, το οποίο συντάχθηκε από το Γεώργιο Σπυριδάκη Πολιτικό 
μηχανικό, με κλίμακα 1:500 και θεωρήθηκε την 12.6.1986 από τη 
Διεύθυνση Τεχνικών Υπηρεσιών της Νομαρχίας ΑΑΣΙΘΙΟΥ, επί του 
οποίου η πιο πάνω Επιτροπή, με κόκκινη γραμμή καθόρισε τα όρια 
του αιγιαλού, στη θέση «Πλάκο» ή Φουρνορνακο» Παλαιοκάστρου Ση- 
τείας και με κίτρινη γραμμή τα όρια της παραλίας στην ίδια θέση. 


Η απόφαση αυτή μαζί με την έκθεση και το διάγραμμα, που προα- 
ναφέραμε, να δημοσιευτούν στην Εφημερίδα της Κυβερνήσεως σύμ¬ 
φωνα με τις διατάξεις του άρθρου 13 του Ν. 1078/1983. 

Αγ. Νικόλαος, 30 Δεκεμβρίου 1986 
Ο Νομάρχης 
Γ. ΤΖΑΝΑΚΑΚΗΣ 


ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ ΤΩΝ ΟΡΙΩΝ ΤΟΥ ΑΙΓΙΑΛΟΥ 
ΚΑΙ ΠΑΡΑΛΙΑΣ ΚΑΙ ΘΕΣΕΩΝ ΑΜΜΟΛΗΨΙΑΣ 

Η Επιτροπή καθορισμού των ορίων αιγιαλού και παραλίας και 
θέσεων αμμοληψίας που προβλέπεται από την κοινή απόφαση με 
αριθμό 0.208/26.4.82 (ΦΕΚ 214/82 Τ.Β.) των Υπουργών Προε¬ 
δρίας της Κυβερνήσεως και Οικονομικών συνήλθε σε συνεδρίαση, σή¬ 
μερα την 16 Ιουνίου 1986 ημέρα Δευτέρα και ώρα 11 π.μ. στο 
γραφείο του Οικ. Εφόρου Σητείας, κατόπιν του 2164/10.6.86 εγ¬ 
γράφου του, στην οποία έλαβαν μέρος οι: 

1) ΑΠΙΔΙΑΝΑΚΗΣ ΙΩΑΝΝΗΣ Οικον. Έφορος Σητείας. 

2) ΠΡΟΚΟΠΑΚΗΣ ΝΙΚΟΛΑΟΣ Δ/ντής Τεχνικών Υπηρεσιών Ν. 
Αασιθίου. 

3) ΧΑΤΖΗΜΑΝΩΛΑΚΗΣ ΚΩΝ/ΝΟΣ Λιμενάρχης Αγίου Νι¬ 
κολάου και αφού έλαβε υπόψη της: 

α) Την από 26.7.1982 αίτηση του Ν. Γ. Χουρδάκη κατοίκου 
Αγίου Νικολάου Κρήτης, περί καθορισμού των ορίων του αιγιαλού και 
παραλίας στη θέση Πλάκο Φουρνόρυακα, Κοινότητας Παλαιοκάστρου 
της Επαρχίας Σητείας, Νομού Αασιθίου Κρήτης. 

β) Το σχετικό διάγραμμα της περιοχής που συντάχθηκε κατά μήνα 
Ιούλιο 1982 από τον Γεώργιο Σπυριδάκη πολιτικό μηχανικό, ελέχθηκε 
την 11.6.86 από την Μαρία Κακουδάκη πολιτικό υπομηχανικό Δ.Ε. και 
θεωρήθηκε την 12.6.86 από το Διευθυντή Τεχνικών Υπηρεσιών Λασι- 
θίου, Νικόλαο Προκοπάκη πολιτικό μηχανικό, αποφαίζει ομόφωνα: 

Καθορίζει, μετά από επιτόπια μετάβαση στην παραπάνω τοποθε¬ 
σία, την οριογραμμή του αιγιαλού και παραλίας, επί των (4) τεσσά¬ 
ρων αντιτύπων που επισυνάπτονται στην παρούσα έκθεση: 

1) Με συνεχόμενη κόκκινη γραμμή την οριογραμμή του αιγιαλού. 

2) Με συνεχόμενη κίτρινη γραμημή την οριογραμμή της παραλίας. 

Οι κορυφές των οριογραμμών του αιγιαλού υπό στοιχεία 5, 6, 7, 

... 18 και της παραλίας υπό στοιχεία 5’, 6’, 7', ... 18’ εξασφαλί¬ 
στηκαν από σταθερά σημεία που έγιναν από σιδεροπασάλους. 

Ο καθορισμός αιγιαλού και παραλίας στην περιοχή γίνεται για 
πρώτη φορά στη ζώνη δε της παραλίας δεν υπάρχουν κτίσματα. 

Τίθεται ζώνη παραλίας γιατί δεν εξυπηρετούνται οι σκοποί της παρ. 
1 του άρθρου 7 του Α.Ν. 2344/40. 

Η Επιτροπή 

I. ΑΠΙΔΙΑΝΑΚΗΣ, Ν. ΠΡΟΚΟΠΑΚΗΣ 
Κ. ΧΑΤΖΗΜΑΝΩΛΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 6 ) 

Έγκριση τροποποιήσεων εγκεκριμένου σχεδίου πόλεως με απόφαση 
του δημοτικού συμβουλίου του Δήμου Αθηναίων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Το άρθρο 33 παρ. 3 και άρθρο 34 του Ν. 1337/83 (ΦΕκ 33/Α). 

2. το άρθρο 23 παρ. 1 του Ν. 1558/85 (ΦΕΚ 137/Α) σε συνδυα¬ 
σμό με το άρθρο 4 του π. δ/τος 137/1986 (ΦΕΚ 51/Α). 

3. Το άρθρο 9 του Π. Δ/τος 437/1985 (ΦΕΚ 157/Α). 

4. Την αριθ. 954/84 απόφαση του δημοτικού συμβουλίου Αθηναίων 
και το γεγονός ότι ο Δήμος έχει οργανώσει κατάλληλη τεχνική υπηρεσία. 

5. Την αριθ. 655/1986 γνωμοδότηση του Συμβουλίου της Επι¬ 
κράτειας, με πρόταση των Υπουργών Εσωτερικών και Περιβάλλο¬ 
ντος, Χωροταξίας και Δημοσίων Έργων, αποφασίζουμε: 

Άρθρο 1. 

1. Στο Δήμο Αθηναίων η τροποποίηση του εγκεκριμένου σχεδίου πό¬ 
λεως γίνεται με απόφαση του δημοτικού συμβουλίου κατά την παρ. 3 
του άρθρου 33 του Ν. 1337/83. Η τροποποίηση ενεργείται σύμφωνα 
με την ισχύουσα σχετική νομοθεσία η οποία εφαρμόζεται ανάλογα. 

Επίσης από το δημοτικό συμβούλιο γίνεται η αναστολή των οικοδομι¬ 
κών εργασιών σύμφωνα μ* το άρθρο 8 του Ν.Δ. 17.7.1923 «περί σχεδίων 
πόλεων» ως ισχύει, κατά την άσκηση των πιο πάνω αρμοδιοτήτων του. 

2. Η τροποποίηση του σχεδίου δεν επιτρέπεται να είναι αντίθετη με 
τις κατευθύνσεις εγκεκριμένου Γενικού Ήολεοδομικού Σχεδίου (ΓΠΣ) 
σύμφωνα με το Ν. 1337/83, ή να μειώνει τη συνολική επιφάνεια των 
κοινοχρήστων και κοινωφελών χώρων στην ίδια πολεοδομική ενότητα 
και στο σύνολο της πόλης το εύρος των οδών του βασικού οδικού 
δικτύου της περιοχής. Εάν υπάρχει εγκεκριμένο γενικό πολεοδομικό 
σχέδιο, εξαιρούνται από την αρμοδιότητα του Δήμου τροποποιήσεις 
που αφορούν τη μείωση του εύρους των οδών του βασικού οδικού 
δικτύου της περιοχής καθώς και τη μείωση κοινοχρήστων ή κοινωφε¬ 
λών χώρων. Με όμοια απόφαση μπορεί να επιβάλλεται ή τροποποιεί¬ 
ται προκήπιο χωρίς μείωση του πλάτους του. 

3. Ως βασικό οδικό δίκτυο κατά την προηγούμενη παράγραφο νοεί¬ 
ται εκείνο που χαρακτηρίζεται στους χάρτες που συνοδεύουν το 
Γ.Π.Σ. ως ελεύθερες ή ταχείες λεωφόροι και ως αρτηρίες. Εάν δεν 
έχει εγκριθεί ΓΠΣ, ως βασικό οδικό δίκτυο νοείται οι δρόμοι οι οποίοι 
φαίνονται στα 7 διαγράμματα κλίμακας 1:20.000 που συνοδεύουν το 
Π. Δ/γμα 414/1980 (ΦΕΚ 113/Α). 

Άρθρο 2. 

1. Οι προβλεπόμενες από την παρ. 1 του άρθρου 1 διοικητικές 
πράξεις εκδίδονται ύστερα από γνωμοδότηση του συμβουλίου Χωροτα¬ 
ξίας, Οικισμού και Περιβάλλοντος της οικείας Νομαρχίας στην οποία 
εισηγείται ο προϊστάμενος της διεύθυνσης σχεδίου πόλεως του Δήμου. 

2. Η γνωμοδότηση του συμβουλίου Χωροταξίας, Οικισμού και Πε¬ 
ριβάλλοντος κοινοποιείται στο δημοτικό συμβούλιο μέσα σε δύο μήνες 
από τότε που θα περιέλθει σ’ αυτό η σχετική μελέτη. Αν περάσει 
άπρακτη η πιο πάνω προθεσμία το δημοτικό συμβούλιο μπορεί, να 
εγκρίνει ή να απορρίψει την τροποποίηση του σχεδίου και χωρίς της 
γνωμοδότηση του συμβουλίου Χωροταξίας. 

3. Το άρθρο 152 του δημοτικού και κοινοτικού κώδικα (Π.Δ. 
76/1985) έχει εφαρμογή και για τις αποφάσεις της παρ. 1 του άρθρου 1 
του παρόντος. 

Άρθρο 3. 

Από το άρθρο 1 εξαιρούνται: 

α) Ή έγκριση τροποποιήσεων εγκεκριμένων σχεδίων πόλεων που 
αφορούν παραδοσιακούς οικισμούς ή παραδοσιακά τμήματα της πόλης 
ή τροποποιήσεων που θίγουν διατηρητέα κτίρια ή το άμεσο περιβάλ¬ 
λον τους ή παραδοσιακά στοιχεία υπαίθριου, εξοπλισμού. 

β) Η έγκριση τροποποιήσεων σχεδίων πόλεων για τον καθορι¬ 
σμό χώρων ανέγερσης κτιρίων υπερτοπικής σημασίας όπως κτι¬ 
ρίων πανεπιστημιακών ιδρυμάτων, ΤΕΙ, περιφερειακών ή νομαρ¬ 
χιακών νοσοκομείων με την έννοια του άρθρου 8 του Ν. 1397/83 
(ΦΕΚ 143/83), κτιρίων πρεσβειών, υπηρεσιών Υπουργείων και 
νομικών προσώπων δημοσίου δικαίου. 


γ) θέματά τροποποιήσεων εγκεκριμένων σχεδίων πόλεων για τα 
οποία έχει γνωμοδοτήσει μέχρι τη δημοσίευση του παρόντος το κε¬ 
ντρικό συμβούλιο Χωροταξίας, Οικισμού και Περιβάλλοντος. 

Άρθρο 4. 

Στο Δήμο Αθηναίων αποδίδεται ποσοστό 35% του προϊόντος της 
κρατήσεως που προβλέπεται από την παράγραφο 3 του άρθρου 2 του 
ΚΗ/1947 ψηφίσματος όπως ισχύει. 

Άρθρο 5. 

Η ισχύς του παρόντος διατάγματος αρχίζει ένα μήνα από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 
Αθήνα, 29 Δεκεμβρίου 1986- 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ ΠΕΡΙΒ/ΝΤΟΣ. ΧΩΡ/ΞΙΑΣ Α ΔΗΜ: ΕΡΓΩΝ 

Α. ΚΟΥΤΣΟΓΩΡΓΑΣ Ε. ΚΟΫΛΟΫΜΠΗΣ 

-» - 

(?) 

Έγκριση τροποποιήσεων εγκεκριμένου σχεδίου πόλεως με απόφαση 
του δημοτικού συμβουλίου του δήμου Ηρακλείου (Κρήτης). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Το άρθρο 33 παράγρ.. 3 και 34 του Ν. 1337/83 (ΦΕΚ 33/Α). 

2. Το άρθρο 23 παρ. 1 του Ν. 1558/85 (ΦΕΚ 13/Α), σε συνδυα¬ 
σμό με το άρθρο 4 του Π. Δ/τος 137/1986 (ΦΕΚ 51/Α). 

3. Το άρθρο 9 του Π. Δ/τος 437/1985 (ΦΕΚ 157/Α). 

4. Την υπ’ αριθ. 258/8.7.86 απόφαση του δημοτικού συμβουλίου 
Ηρακλείου από την οποία προκύπτει ότι έχει οργανώσει κατάλληλη τε¬ 
χνική υπηρεσία. 

5. Την υπ’ αριθ. 662/1986 γνωμοδότηση του Συμβουλίου της 
Επικράτειας με πρόταση των Υπουργών Εσωτερικών καί Περιβάλλο¬ 
ντος, Χωροταξίας και Δημοσίων Έργων, αποφασίζουμε: 

Άρθρο 1. 

1. Στο δήμο Ηρακλείου η τροποποίηση του εγκεκριμένου σχε¬ 
δίου πόλεως γίνεται με απόφαση του δημοτικού συμβουλίου κατά 
την παράγρ. 3 του άρθρου 33 του Ν. 1337/83. Η τροποποίηση 
ενεργείται σύμφωνα με την ισχύουσα σχετική νομοθεσία η οποία 
εφαρμόζεται ανάλογα. Επίσης απο το δημοτικό συμβούλιο γίνεται 
η αναστολή των οικοδομικών εργασιών σύμφωνα με το άρθρο 8 
του Ν.Δ. 17.7.1923 «περί σχεδίων πόλεων» ως ισχύει κατά την 
άσκηση των πιο πάνω αρμοδιοτήτων του. 

2. Η τροποποίηση του σχεδίου δεν επιτρέπεται να είναι αντίθετη με 
τις κατευθύνσεις εγκεκριμένου Γενικού Πολεοδομικού Σχεδίου (ΓΠΣ) 
σύμφωνα με το Ν. 1337/83 ή να μειώνει τη συνολική επιφάνεια των 
κοινοχρήστων και κοινωφελών χώρων στην ίδια πολεοδομική ενότητα 
και στο σύνολο της πόλης ή το εύρος των οδών του βασικού οδικού 
δικτύου της περιοχής. Εάν δεν υπάρχει εγκεκριμένο γενικό πολεοδο¬ 
μικό σχέδιο, εξαιρούνται από την αρμοδιότητα του δήμου τροποποιή¬ 
σεις που αφορούν τη μείωση του εύρους των οδών του βασικού οδικού 
δικτύου της περιοχής καθώς και στη μείωση κοινοχρήστων ή κοινω¬ 
φελών χώρων. Με όμοια απόφαση μπορεί να επιβάλλεται ή τροπο¬ 
ποιείται προκήπιο χωρίς μείωση του πλάτους του. 

3. Ως βασικό οδικό δίκτυο κατά την προηγούμενη παράγραφο 
νοείται εκείνο που χαρακτηρίζεται στους χάρτες που συνοδεύουν το 
ΓΠΣ, ως ελεύθερες ή ταχείες λεωφόροι και ως αρτηρίες. Εάν δεν 
έχει εγκριθεί ΓΠΣ, ως βασικό οδικό δίκτυο νοούνται οι εθνικοί 
δρόμοι κατά το τμήμα που εμπίπτει εντός του εγκεκριμένου σχε¬ 
δίου πόλεως και που καθορίζεται με απόφαση του Νομάρχη, κατό¬ 
πιν εισηγήσεως των αρμοδίων Νομαρχιακών Υπηρεσιών της Γενι¬ 
κής Γραμματείας Δημοσίων Έργων. 

Άρθρο 2. 

1. Οι προβλεπόμενες από την παραγρ. 1 του άρθρου 1 διοικητικές 
πράξεις εκδίδονται ύστερα από γνωμοδότηση του συμβουλίου Χωρο- 
ταξιάς, Οικισμού και Περιβάλλοντος του Νομού στο οποίο εισηγείται 
ο Προϊστάμενος της τεχνικής υπηρεσίας του δήμου. 

2. Η γνωμοδότηση του συμβουλίου Χωροταξίας, Οικισμού και Πε¬ 
ριβάλλοντος κοινοποιείται στο δημοτικό συμβούλιο μέσα σε δύο μήνες 
από τότε που θα περιέλθει σ’ αυτό η σχετική μελέτη. Άν περάσει 
άπρακτη η πιο πάνω προθεσμία, το δημοτικό συμβούλιο μπορεί να 
εγκρίνει ή να απορρίπτει την τροποποίηση του σχεδίου και χωρίς τη 
γνωμοδότηση του συμβουλίου Χωροταξίας. 

3. Το άρθρο 152 του δημοτικού και κοινοτικού-κώδικά (π.δ. 
76/1985) έχει εφαρμογή και για τις αποφάσεις της παραγράφου . 1 
του άρθρου 1 του παρόντος. 

Άρθρο 3. 

Από το άρθρο 1 εξαιρούνται: 

α) Η έγκριση τροποποιήσεων εγκεκριμένων σχεδίων πόλεων που 
αφορούν παραδοσιακούς οικισμούς ή παραδοσιακά τμήματα τής πόλης 
ή τροποποιήσεων που θίγουν διατηρητέα κτίρια ή το άμεσο περιβάλ¬ 
λον τους ή παράδοσιακά στοιχεία υπαίθριου εξοπλισμού. 

β) Η έγκριση τροποποιήσεων σχεδίων πόλεων για. καθορισμό 
χώρων ανέγερσης κτιρίων υπερτοπικής σημασίας, όπως κτιρίων 
πανεπιστημιακών ιδρυμάτων, ΤΕψ περιφερειακών ή νομαρχιακών 
νοσοκομείων με τήν έννοια του άρθρου 8 του Ν. 1337/1983 
(ΦΕΚ 143/83), κτιρίων πρεσβειών, υπηρεσιών υπουργείων και 
νομικών προσώπων δημοσίου δικαίου. 

γ) Θέματα τροποποιήσεων εγκεκριμένων σχεδίων πόλεων για τα 
οποία έχει γνωμοδοτήσει μέχρι της δημοσίευσης του παρόντος το 
κεντρικό συμβούλιο Χωροταξίας, Οικισμού και Περιβάλλοντος. 

Άρθρο 4. 

Στο δήμο Ηρακλείου αποδίδετάι ποσοστό 35% του προϊόντος της 
κρατήσεως που προβλέπεται από την παράγ. 3 του. άρθρου 2 του 
ΚΗ/1947 ψηφίσματος όπως ισχύει. 

Άρθρο 5. 

Η ισχύς του παρόντος διατάγματος αρχίζει.ένα μήνα από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και- εκτέλεση του παρόντος διατάγματος. 

Αθήνα, 29 Δεκεμβρίου 1986 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ ΠΕΡ/ΝΤΟΣ. ΧΩΡ/ΞΙΑΣ & ΔΗΜ. ΕΡΓΩΝ 

ΑΓΑΜ. ΚΟΥΤΣΟΠΩΡΓΑΙ Ε. ΚΟΥΛΟΥΜΠΗΣ 

-*- 

(8) 

Μεταβίβαση αρμοδιοτήτων τροποποιήσεων εγκεκριμένου σχεδίου πό- 
λεως και πολεοδομικών εφαρμογών στο δήμο Βέροιας (Ν. Ημαθίας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις της παρ. 3 του άρθρου .61 του Ν. 947/1979 (ΦΕΚ 
169/Α/79). 

2. Το άρθρο 33 παρ. 3 και 34 του Ν. 1337/83 (ΦΕΚ 33/Α). 

3. Το άρθρο 23 παρ. 1 του Ν. 1558/85 (ΦΕΚ 137/Α) σε συνδυα¬ 
σμό με το άρθρο 4 του Π.Δ. 137/1986 (ΦΕΚ 51/Α). 

4. Το άρθρο 9 του Π. Δ/τος 437/1985 (ΦΕΚ 157/Α). 

5. Τη σχετική πρόταση του δήμου Βέροιας που διατυπώθηκε 
στις υπ’ αρ. 72/1986 και 152/1986 αποφάσεις του δημοτικού 
συμβουλίου και το γεγονός ότι όπως διαπιστώνεται από τις αποφά¬ 
σεις του δημοτικού συμβουλίου υπάρχει δυνατότητα οργάνωσης 
στο δήμο Βέροιας κατάλληλης Τεχνικής Υπηρεσίας μέχρι την 
έναρξη ισχύος του παρόντος διατάγματος. 

6. Την υπ" αριθ. 654/1986 γνωμοδότηση του Συμβουλίου ..της 
Επικράτειας, με πρόταση των Υπουργών Εσωτερικών και Περιβάλλο¬ 
ντος, Χωροταξίας και Δημοσίων Έργων,-αποφασίζουμε: 

Άρθρο 1. 

1ί Στο δήμο Βέροιας η τροποποίηση του εγκεκριμένου σχεδίου 
πόλεως γίνεται με απόφαση του δημοτικού συμβουλίου κατά την. 
παρ. 3 τού άρθρου 33 του Ν. 1337/83. Η τροποποίηση ενεργεί- 
ται σύμφωνα με την ισχύουσα σχετική νομοθεσία η οποία εφαρμό¬ 
ζεται ανάλογα. Επίσης από το δημοτικό συμβούλιο γίνεται η ανα¬ 
στολή των οικοδομικών εργασιών σύμφωνα με το άρθρο 8 του 
Ν.Δ. 17.7.1923 «περί σχεδίων πόλεων» ως ισχύει κατά την 
"άσκηση των πιο πάνω αρμοδιοτήτων του. 

2. Η τροποποίηση του 1 σχεδίου δεν επιτρέπεται να είναι αντίθετη με 
τις κατευθύνσεις εγκεκριμένου Γενικού Πολεοδομικού Σχεδίου (ΓΠΣ) 
σύμφωνα με το Ν: 1337/83, ή να μειώνει τη συνολική επιφάνεια των 
κοινοχρήστων και κοινωφελών χώρων, στη ίδια πολεοδομική ενότητα 
και στο σύνολο της πόλης ή το εύρος, των οδών του βασικού οδικού 
δικτύου της περιοχής. Εάν δεν υπάρχει εγκεκριμένο γενικό πολεοδο- 
μικό σχέδιο, εξαιρούνται από την αρμοδιότητα του δήμου τροποποιή¬ 
σεις που αφορούν τη μείωση του-εύρους των οδών του βασικού οδικού 
δικτύου της περιοχής καθώς και στη μείωση κοινοχρήστων ή κοινω¬ 


φελών χώρων. Με όμοια απόφαση, μπορεί να επιβάλλεται ή τροπο¬ 
ποιείται προκήπιο χωρίς μείωση του ..πλάτους του. 

3. Ως βασικό οδικό δίκτυο κατά ..την προηγούμενη παράγραφο 
νοείται εκείνο που χαρακτηρίζεται στους χάρτες.που συνοδεύουν το 
Γ.Π.Σ., ως ελεύθερες ή ταχείες λεωφόροι και ως αρτηρίες. Εάν δεν 
έχει εγκριθεί Γ.Π.Σ., ως βασικό οδικό δίκτυο νοούνται οι εθνικοί 
δρόμοι κατά το τμήμα που εμπίπτει εντός του εγκεκριμένου σχε¬ 
δίου πόλεως και πόυ καθορίζεται με απόφαση του Νομάρχη. Κατό¬ 
πιν ειαηγήσεως των αρμοδίων Νομαρχιακών Υπηρεσιών της Γενι¬ 
κής Γραμματείας Δημοσίων Έργων. 

Άρθρο 2. 

1. Οι προβλεπόμενές από την παρ. 1 του άρθρου 1 διοικητικές 
πράξεις εκδίδονται ύστερα από γνωμοδότηση του συμβουλίου Χωρο¬ 
ταξίας, Οικισμού και. Περιβάλλοντος του . Νομού στο οποίο εισηγείται 
ο Προϊστάμενος της τεχνικής υπηρεσίας του δήμου. 

2. Η γνωμοδότηση του συμβουλίου Χωροταξίας, Οικισμού καΐ'Πε¬ 
ριβάλλοντος κοινοποιείται στο δημοτικό συμβούλιο μέσα σε δύο μήνες 
από τότε που θε περιέλθει σ’ αυτό η σχετική μελέτη. Άν περάσει 
άπρακτη η πιο πάνω προθεσμία, το δημοτικό συμβούλιο μπορεί να: 
εγκρίνει ή να.απορρίπτει την τροποποίηση του σχεδίου και χωρίς τη 
γνωμοδότηση του συμβουλίου Χωροταξίας. 

3. Το άρθρο 152 του δημοτικού και κοινοτικού κώδικα (Π.Δ. 
76/1985) έχει εφαρμογή και για τις. αποφάσεις της .παρ. 1 του άρθρου 1 
του παρόντος.. 

Άρθρο 3 

Από το άρθρο 1 εξαιρούνται: 

α) Η έγκριση τροποποιήσεων εγκεκριμένων σχεδίων πόλεων που 
αφορούν παραδοσιακούς οικισμούς ή παραδοσιακά τμήματα της πόλης 
ή τροποποιήσεων που θίγουν διατηρητέα κτίρια ή το άμεσο περιβάλ¬ 
λον τους ή παραδοσιακά στοιχεία υπαίθριου εξοπλισμού. 

β) Η έγκριση τροποποιήσεων σχεδίων πόλεων για. καθορισμό 
χώρων ανέγερσης κτιρίων υπερτοπικής σημασίας, όπως-κτιρίων 
πανεπιστημιακών, ιδρυμάτων, ΤΕ1, περιφεριίακών ή νομαρχια¬ 
κών νοσοκομείων με την έννοια του άρθρου 8 του Ν, 1377/83 
(ΦΕΚ 143/83), κτιρίων πρεσβειών, υπηρεσιών υπουργείων και 
νομικών προσώπων δημοσίου δικαίου. 

γ) Θέματα τροποποιήσεων εγκεκριμένων σχεδίων πόλεων για τα 
οποία έχει γνωμοδοτήσει μέχρι της δημοσίευσης του παρόντος το 
Κεντρικό Συμβούλιο Χωροταξίας, Οικισμού και Περιβάλλοντος. 

Άρθρο 4. 

Επίσης τον ίδιο δήμο μεταβιβάζονται και για την περιφέρειά. 
του, η άσκηση όλων των αρμοδιοτήτων της Πολεοδομικής Υπηρε¬ 
σίας του Υπουργείου Περιβάλλοντος, Χωροταξίας και Δημοσίων 
Έργων που αναφέρεται στο άρθρο 27 παρ. 1 του Ν. 1577/1985 
(ΦΕΚ 210/Α) «Γενικός Οικοδομικός Κανονισμός» και στο άρθρο 
27 παρ. 1 του Ν. 1577/1985 (ΦΕΚ 210/Α) «Γενικός Οικοδομι¬ 
κός Κανονισμός» και στο άρθρο 2 του Π. Δ/τος της 3.9.1983 
όπως ισχύει (ΦΕΚ 394/Δ) και ειδικότερα: 

α) Έκδοσης οικοδομικών αδειών σύμφωνα με το άρθρο 22 του Ν. 
1577/1985. 

β) Εφαρμογής της διαδικασίας χαρακτηρισμού και κατεδάφισης 
αυθαιρέτων κατασκευών, επιβολής προστίμου, ειδικής εισφοράς και 
κάθε άλλης ενέργειας, σύμφωνα με τα άρθρα 17 και 18 του 
Ν.1337/83 και τις διατάξεις των Π. Δ/των της 5/7—12/7—1983 
(ΦΕΚ 291/Δ) και 3/9—8/9/1983 (ΦΕΚ 393/Δ) όπως ισχύουν. 

’ γ) Επιβολής των διοικητικών ποινών προστίμου που προβλέπο- 
νται από το άρθρο 60 του Ν. 947/1979 και ειδικότερα από την 
περίπτωση β της παραγράφου 1. 

δ) Εφαρμογής τής διαδικασίας 1 διατήρησης ή κατεδάφισης κτισμάτων ■ 
ή κατασκευών σύμφωνα με τις διατάξεις των παρ. 5, 7 και 8 του άρθρου 
8 κάι της παρ. 8 του.άρθρου 9 του 1512/1985 (ΦΕΚ 4/Α). 

Άρθρο 5. 

1. Στον ίδιο δήμο κάι για την περιφέρεια, του μεταβιβάζονται επί¬ 
σης οι αρμοδιότητες για την σύμφωνα με το άρθρο 32 και επόμενα 
του Ν. Δ/τος της 17.7.1923, κατάρτιση και έκδοση πράξεων, αναλο¬ 
γισμού, προσκύρωσης και τακτοποίησης οικοπέδων, εκτός από τις 
περιπτώσεις που τη διάνοιξη των οδών επισπεύδει το Δημόσιο, σύμ¬ 
φωνα με-το,άρθρο 5 του Ν. 653/1977 (ΦΕΚ 214/Α). 

Στις περιπτώσεις ενστάσεων 1 για τις πιο πάνω πράξεις αποφασίζει 
ο αρμόδιος νομάρχης σύμφωνα με τις ισχύουσες διατάξεις. 

Άρθρο 6. 

•1. Στον ίδιο δήμο και στην περιφέρειά του μεταβιβάζονται επίσης 
όλες Οί αρμοδιότητες σύνταξης εκθέσεων και αναθεώρησης αυτών στις 
περιπτώσεις επικινδύνων οικοδομών, σύμφωνα με το από 13/22.4. 
1929 Π. Δ/γμα «περί επικινδύνων οικοδομών». Εξαιρούνται οι περί- 

πτώσεις του άρθρου 7 του πιο πάν Δ/τος για την κατάρτιση εκθέσεων 
επικινδύνως ετοιμορρόπών κατασκευών. 

2. Στην επιτροπή του άρθρου 7 του πιο πάνω Δ/τος μπορούν να 
συμμετέχουν κάι μηχανικοί της τεχνικής υπηρεσίας του δήμου. 

3. Για τη σύνταξη έκθεσης, την αναθεώρησή της, την υποβολή και 
κρίση ενστάσεων, σύμφωνα με την παρ. 1 του παρόντος άρθρου, εφαρ¬ 
μόζονται ανάλογα οι διατάξεις του από 13/22.4.1929 Π. Δ/τος. 

Άρθρο 7. 

1. Οι αρμοδιότητες που μεταβιβάζονται στο δήμο Βέροιας με το 
παρόν διάταγμα ασκούνται από την τεχνική υπηρεσία του. 

2. Ο προϊστάμενος της πιο πάνω τεχνικής υπηρεσίας όταν ασκεί 
τις αρμοδιότητες που μεταβιβάζονται, έχει όλες τις αρμοδιότητες που 
οι σχετικές κείμενες διατάξεις προβλέπουν για προϊστάμενο «Γραφείο 
Νομομηχανικού» ή «Σχεδίου πόλεως» ή «Πολεοδομικής Αρχής» και 
«Επιθεωρητού Δημοσίων Έργων». 

3. Όπου απαιτείται γνώμη «Αρχιτεκτονικής Επιτροπής» κοιτά την 
άσκησή των πιο πάνω αρμοδιοτήτων, αυτή παρέχετοιι από την αρμόδια 
κοιτά τόπο Επιτροπή Πολεοδομικόύ και Αρχιτεκτονικού Ελέγχου (ΕΙ1ΑΕ) 
του Υπουργείου Περιβάλλοντος, Χωροταξίας και Δημοσίων Έργων. 

Άρθρο 8. 

1. Με την επιφύλαξη των αρμοδιοτήων που έχουν σύμφωνα με τις 
ισχύουσες σχετικές διατάξεις οι δημοτικές ή κοινοτικές αρχές .στην 
τεχνική υπηρεσία του δήμου, ο Υπουργός Περιβάλλοντος, Χωροτα¬ 
ξίας καί Δημοσίων Έργων και ο αρμόδιος Νομάρχης μπόρούν πά¬ 
ντοτε με τα όργανα που ορίζονται από αυτούς, να ασκήσουν επιθεώ¬ 
ρηση στην τεχνική υπηρεσία του δήμου για τις αρμοδιότητες που 
μεταβιβάζονται με το παρόν διάταγμα. 

2. Η έκθεση επιθεώρησής διαβιβάζεται πάντοτε στο Υπουργείο Περι¬ 
βάλλοντος, Χωροταξίας και Δημοσίων Έργων, στο Νομάρχη και στο 


δήμαρχο ο όποιος είναι υποχρεωμένος να την ανακοινώσει στο δημοτικό 
συμβούλιο. 

Άρθρο 9. 

1. Διαδικασίες οι οποίες έχουν αρχίσει και αφορούν αρμοδιότη¬ 
τες που μεταβιβάζονται με το παρόν διάταγμα και οι οποίες εκκρε- 
μοΰν την ημέρα έναρξης, ισχύος του, στην Γίολεοδομική Υπηρεσία 
ή σε συμβούλιο ή σε επιτροπές κ.λπ. συνεχίζονται και τελειώνουν 
από την ίδια υπηρεσία, με τη διαδικασία που ισχύει μέχρι την 
ημέρα έναρξης ισχύος του παρόντος δ/τος. 

2. Στο πρώτο στάδιο εφαρμογής του παρόντος από την τεχνική υπηρε¬ 
σία του δήμου, οι αρμόδιες κρατικές υπηρεσίες παρέχουν κάθε βοήθεια σ’ 
αυτή για την καλύτερη άσκηση των αρμοδιοτήτων που μεταβιβάζονται. 

Άρθρό 10. 

1. Στο δήμο Βέροιας αποδίδεται ποσοστό 75% του προϊόντος της 
κρατήσεως που προβλέπεται από την παράγραφο 3 του άρθρου 2 του 
ΚΗ/1947 ψηφίσματος όπως ισχύει: 

2. Στον ίδιο δήμο περιέρχεται το σύνολο των προστίμων της περί¬ 
πτωσης γ της παρ. 1 του άρθρου 4 του παρόντος. 

Άρθρο 11. 

Η ισχύς του παρόντος διατάγματος αρχίζει από τη δημοσίευσή .του 
στην Εφημερίδα της Κυβερνήσεως. 

Στον Υπουργό Περιβάλλονος, Χωροταξίας και Δημοσίων. Έργων 
αναθέτουμε τη δημοσίευση και εκτέλεση του παρόντος δαιτάγματος. 

Αθήνα, 29 Δεκεμβρίου 1986 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ. 

ΕΣΩΤΕΡΙΚΟΝ ΠΕΡ/ΝΤΟΣ, ΧΟΡ/ΞΙΑΣ & ΔΗΜ. ΕΡΓΩΝ 

ΑΓΑΜ. ΚΟΥΤΣΟΠΩΡΓΑΣ Ε. ΚΟΥΛΟΥΜΠΗΣ 

